พระราชกฤษฎีกาจัดตั้งเทศบาลเมืองลำพูนจังหวัดลำพูนพุทธศักราช ๒๔๗๙ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)อาทิตย์ทิพอาภาเจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๑๑ กุมภาพันธ์ พุทธศักราช ๒๔๗๙เป็นปีที่ ๓ในรัชกาลปัจจุบันโดยที่เห็นสมควรจัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดลำพูนให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๔๒ วรรค ๑ และวรรค ๓แห่งพระราชบัญญัติจัดระเบียบเทศบาล พุทธศักราช ๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองลำพูนจังหวัดลำพูน พุทธศักราช ๒๔๗๙มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดลำพูนตามเขตที่กำหนดไว้ในมาตรา ๔ ขึ้นเป็นเมือง มีฐานะเป็นเทศบาลเมือง มีนามว่า เทศบาลเมืองลำพูนจังหวัดลำพูนมาตรา ๔ ให้กำหนดเขตเทศบาลเมืองลำพูนจังหวัดลำพูน ไว้ดังนี้ คือ ด้านเหนือตั้งแต่หลักเขตที่ ๑ซึ่งตั้งอยู่ที่ฝั่งตะวันออกของลำเหมืองจ่าแส้ตรงที่ทางเลียบวัดสันป่ายางหน่อมด้านเหนือจดลำเหมืองหักไปทางทิศตะวันออก จดหลักเขตที่ ๒ด้านตะวันออกจากหลักเขตที่ ๒ ซึ่งตั้งอยู่ห่างจากทางรถไฟ ๑๕๐ เมตร วัดเป็นมุมฉากออกไปและห่างจากหลักเขตที่ ๑ ระยะ ๗๑๔ เมตร หักไปทางทิศใต้ ขนานกับทางรถไฟและห่างจากทางรถไฟ ๑๕๐ เมตร จนจดหลักเขตที่ ๓จากหลักเขตที่๓ ซึ่งตั้งอยู่ที่ฝั่งใต้ของแม่น้ำกวง และห่างจากทางรถไฟ ๑๕๐ เมตรวัดเป็นมุมฉากออกไป เลียบฝั่งใต้ของแม่น้ำกวง ไปจนจดหลักเขตที่ ๔ด้านใต้จากหลักเขตที่ ๔ ซึ่งตั้งอยู่ที่ฝั่งใต้ของแม่น้ำกวงและห่างจากสามแยกถนนไปวัดสิงฆรามกับคันนากั้นน้ำทางด้านเหนือของบริเวณโรงอุตสาหกรรม วัดเป็นเส้นตรง ระยะ ๓๔๐ เมตรหักไปทางทิศตะวันตกเฉียงเหนือ จนจดหลักเขตที่ ๕จากหลักเขตที่๕ ซึ่งตั้งอยู่ที่ถนนไปปากบ่องฟากตะวันออกและเป็นหลักเดียวกับหลักเขตในเวียงห่างจากทางเดินเหนือป่าไผ่ วัดตามถนนเป็นระยะ ๓๐๕ เมตร หักไปทางทิศเหนือจดหลักเขตที่ ๖ด้านตะวันตกจากหลักเขตที่ ๖ ซึ่งตั้งอยู่ที่มุมตะวันตกด้านใต้ของวัดจามเทวี หักเลียบเขตวัดไปทางเหนือข้ามถนนไปริมปิงจนจดหลักเขตที่ ๗จากหลักเขตที่๗ ซึ่งตั้งอยู่บนเส้นเลียบเขตวัดจามเทวีด้านตะวันตกต่อออกไปและห่างจากศูนย์กลางถนนไปริมปิง เป็นระยะ ๑๕๐ เมตร หักขนานถนนไปริมปิงไปทางทิศตะวันออก และห่างจากศูนย์กลางถนนนี้ ระยะ ๑๕๐ เมตร จนจดหลักเขตที่ ๘จากหลักเขตที่๘ ซึ่งตั้งอยู่บนเส้นขนานถนนไปริมปิงและห่างจากศูนย์กลางถนนเป็นระยะ ๑๕๐ เมตรตัดกับเส้นขนานทางเดิน ที่ขนานกับถนนนอกเมือง และห่างจากศูนย์กลางทางเดินนี้ ระยะ๑๒๐ เมตร หักไปทางทิศเหนือจนจดหลักเขตที่ ๙จากหลักเขตที่๙ ซึ่งตั้งอยู่ห่างจากหลักเขตที่ ๘ ระยะ ๔๐๐ เมตร ขนานกับทางเดินไปทางเหนือหักเป็นมุมฉากกับเส้นเขตจากหลักเขตที่ ๘ ถึงหลักเขตที่ ๙ เป็นระยะ ๑๒๐ เมตร จดหลักเขตที่๑๐จากหลักเขตที่๑๐ ซึ่งตั้งอยู่ที่ศูนย์กลางลำเหมืองจ่าแส้ห่างจากหลักเขตที่ ๙ เป็นระยะ ๑๒๐ เมตรหักเลียบลำเหมืองจ่าแส้ไปทางทิศเหนือ จนบรรจบหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะเพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพ.อ.พหลพลพยุหเสนานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองลำพูน จังหวัดลำพูน พุทธศักราช ๒๔๗๙(ดูข้อมูลจากภาพกฎหมาย)ศรินรัตน์/จัดทำ๘ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๕๓/-/หน้า ๑๒๒๙/๑๔ กุมภาพันธ์ ๒๔๗๙